Materská škola Milošová 445, 022 01 Čadca

**Ostatné podmienky prijímania detí do materskej školy**

**školský rok 2021/2022**

 Riaditeľka materskej školy je pri prijímaní detí do materskej školy povinná dodržiavať podmienky prijímania detí ustanovené v § 59 ods. 1 a 2 školského zákona, podľa ktorých sa na predprimárne vzdelávanie prednostne prijímajú deti, pre ktoré je plnenie predprimárneho vzdelávania povinné a deti od dovŕšenia dvoch rokov veku sa prijímajú len výnimočne.

**Prednostne sa prijímajú:**

* deti, pre ktoré je predprimárne vzdelávanie povinné,
* deti, ktoré dovŕšili šiesty rok veku a ktorým bol odložený začiatok plnenia povinnej školskej dochádzky,
* deti, ktoré k začiatku nového školského roku dovŕšia tri roky veku.

**Ostatné:**

* len ak sú do materskej školy prijaté všetky deti, pre ktoré je predprimárne vzdelávanie povinné, a ostatné deti, ktoré k začiatku nového školského roku dovŕšia tri roky veku, možno do materskej školy prijať ostatné, mladšie deti, pokiaľ je v materskej škole voľná kapacita. Požiadavkou na dieťa je, aby nenosilo plienku, cumeľ, vedelo jesť lyžicou, malo osvojené základné sebaobslužné návyky.

**A to za podmienok tie deti :**

* ktoré ešte nedovŕšili tri roky k začiatku školského roka 2021/2022 , ale ich dovŕšia do konca roku 2021,
* ktoré ešte nedovŕšili tri roky k začiatku školského roka 2021/2022, ak sú ich zákonní zástupcovia zamestnaní,
* ktoréešte nedovŕšili tri roky k začiatku školského roka 2021/2022, aleuž majú v materskej škole súrodenca,
* pokiaľ bude v materskej škole naďalej voľná kapacita, tak budú prijaté ostatné deti, ktoré ešte nedovŕšili tri roky k začiatku školského roka 2021/2022 a ich zákonní zástupca bude na materskej alebo rodičovskej dovolenke.

 Ak po prijatí všetkých detí, pre ktoré od nasledujúceho školského roku bude predprimárne vzdelávanie povinné, ako aj po prijatí detí po dovŕšení tretieho roku veku, **už neostala v materskej škole voľná kapacita, nebudú prijaté deti mladšie ako tri roky.**

 Riaditeľka materskej školy určila ostatné podmienky prijímania detí do materskej školy, ktoré sú zverejnené na verejne prístupnom mieste materskej školy a na webovom sídle materskej školy.

Mgr. Margita Masnicová

riaditeľka